google/wiki40b huggingface dataset:
Andrea Pallang

Andrea Pallang (*1973) je slovenská filozofka, publicistka a občianska aktivistka. Prvá žena občianskeho aktivizmu v Trnave po roku 1989. Venuje sa hlavne problematike korupcie, klientelizmu, nepotizmu a zlepšovaniu etiky vo verejnom živote. Je bojovníčkou za otvorenú samosprávu podporuje princípy otvoreného vládnutia. Vyhrala boj s trnavskou radnicou o poskytovaní informácii. Ešte počas štúdia na vysokej škole publikovala články o umení v časopise PB times, určený pre privátnych klientov Tatra Banky. Od roku 2007 do roku 2009 pôsobila ako programová riaditeľka v Galérií M++. V roku 2008 založila vlastnú neziskovú platformu, ktorá funguje dodnes. Ako aktívna občianka pomáhala v roku 2011 rozbehnúť projekt Odkaz pre starostu v Trnave. Príležitostne publikuje v občianskej prílohe denníka Pravda. Každoročne organizuje vianočne zbierky pre núdznych a ľudí bez domova. Nie je členkou žiadnej politickej strany ani politického hnutia. Žije v Bratislave.

Vzdelanie

Vyštudovala odbor filozofia na Trnavskej univerzite v Trnave. Absolvovala stáže na Úrade splnomocnenca vlády SR pre rozvoj občianskej spoločnosti a Inštitúte pre dobre spravovanú spoločnosť.

Politická kariéra

V roku 2010 kandidovala do mestského parlamentu ako nezávislá kandidátka na post poslankyne s podporou politických subjektov SDKÚ -DS a SAS s výsledným počtom hlasov 563. (účasť voličov v %: 29,35)
Počet volebných obvodov: 6
Počet oprávnených voličov: 55 590
Počet voličov, ktorým boli vydané obálky: 16 316
Počet odovzdaných obálok: 16 316
Počet odovzdaných platných hlasov pre voľbu do MZ: 15 666
Dračie oká

Okolie plesa

Plieska na západnej strane lemuje Popradský hrebeň a na ňom Malá Kôpka (2 339 m n. m.) a Veľká Kôpka (2 354 m n. m.), na severe je Ťažký štít (2 500 m n. m.), Vysoká (2 547 m n. m.), na východe Dračie sedlo, Veľká Dračia hlava (2 254 m n. m.) a na juhovýchode Zlomisková veža (2 132 m n. m.). K plieskam nevedie turistický chodník.
Johannes Kepler

Život

Johannes Kepler sa narodil vo Weil der Stadt na juhozápade Nemecka. 
Jeho otec bol vojak-žoldnier, a zomrel, keď bol Johannes päťročný. Matka bola dcérou hostinského. Johannes bol ich prvorodené dieťa. 
Vyštudoval na univerzite v Tübingene, tu u významného astronóma tej doby, Michaela Maestlina (1550 - 1631) študoval astronómiu.
1601 Kepler zaujal po smrti Tycha Brahe pozíciu kráľovského matematika v Prahe. Na základe dát získaných Brahom určil eliptickú dráhu planéty Mars.
1612 Kepler opúšťa Prahu a odchádza do Linzu. Jeho žena a dvaja synovia umierajú. 
Znova sa žení, ale prenasledujú ho osobné a finančné problémy. Zomierajú mu dve malé dcéry. Vracia sa do Württemburgu. 
Johannes Kepler zomrel po krátkej chorobe v Regensburgu.
Po celý svoj život bol Kepler veľmi silne nábožensky založený. Vo svojich dielach sa často odvoláva na Boha.
Sepmes

Poloha

Obec má rozlohu 28,59 km². Najvyšší bod je položený 119 m n. m. a najnižší bod 60 m n. m.

Obyvateľstvo

Počet obyvateľov obce je 661 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Bouteille

Polohopis

La Bouteille má rozlohu 19 km². Najvyšší bod je položený 223 m n. m. a najnižší bod 125 m n. m.

Obyvateľstvo

La Bouteille má 506 obyvateľov (2009).
Graf vývoja obyvateľstva:
Zdroje: INSEE
Cordebugle

Poloha

Obec má rozlohu 8,97 km². Najvyšší bod je položený 194 m n. m. a najnižší bod 86 m n. m.

Obyvateľstvo

Počet obyvateľov obce je 137 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Smart (automobil)

Modely

Na rozdiel od pôvodných krátkych Smart Fortwo boli predávané aj športový Smart Roadster a limitované produkcia konceptu z roku 2000 Smart Crosstown a malý automobil Smart Forfour. Tieto modely sa momentálne nevyrábajú. Taktiež boli plány na zavedenie francúzskeho crossoveru na základe modelu Forfour s 4WD pohonom Mercedesu triedy C s názvom Formore, ale industrializácia bola v poslednom okamihu prerušená (aj keď nástroje boli inštalované v montážnom závode) kvôli nepriaznivým výkyvom výmenného kurzu a zníženiu výdavkov, čo viedlo k stratám v Smarte.
Flash pamäť

Flash pamäť, celým menom Flash-EEPROM, je zrýchlená EEPROM.
V porovnaní s klasickou EEPROM dovoľuje zapisovať (mazať) do viacerých častí pamäte v jednej operácii programu, tzn. vyššiu rýchlosť zápisu. Flash pamäť je - podobne ako EEPROM - nevolatilná, teda (na rozdiel od klasickej RWM) uchováva obsah pamäte aj bez napájania elektrickou energiou.
Flash pamäte sa bežne používajú v pamäťových USB diskoch, prenosných MP3 prehrávačoch, pamäťových kartách v digitálnych kamerách a mobilných telefónoch atď.
Interaktívne video

Interaktívne video je druh videosekvencie, filmu alebo animácie obsahujúce interaktívne oblasti. Pomocou myši alebo klávesnice umožňuje používateľovi vykonávať voliteľné činnosti (pozastaviť obraz, zobraziť menu, prejsť na inú časť, zobraziť pomocníka atď.).

Charakteristika

Interaktívne video sa skladá zo základných častí – filmu/videosekvencie a z interaktívnej vrstvy, ktorá v sebe nesie informácie o interaktívnych oblastiach (hotspotoch), udalostiach a činnostiach, ktoré sú vyvolané ukázaním myšou, kliknutím alebo stlačením danej klávesy. Jedným z hlavných cieľov je vzdelávanie prostredníctvom interaktívneho videa. Tieto videá sú niekedy používané spôsobom, podobným ako knihy z hľadiska vyučovacích metód. Kniha môže obsahovať pasáž, ktorú študent musí prečítať a následne obsahuje dotazník na zistenie či jej študent dostatočne porozumel. Podobne môže byť vzdelávacie interaktívne video rozdelené na viac sekcií, ktoré diváci môžu sledovať, a potom môžu odpovedať na otázky kliknutím na diaľkové ovládanie, alebo vybraním možnosti priamo kliknutím cez počítač.
Donský Sphynx

Povaha

Vysoko inteligentná, prítulná, spoločenská mačka, ktorá vyhľadáva a doslova potrebuje ľudskú spoločnosť. Je primerane aktívna, veľmi tichá a učenlivá.

Starostlivosť

Jej najväčšou devízou je práve jej bezsrstosť, takže odpadá denná starostlivosť o srsť.
Mačku je potrebné kúpať raz až dva razy za týždeň v letných mesiacoch, v zime stačí raz za týždeň. Niekedy stačí mačku utrieť navlhčenou hygienickou handričkou. Na kožu stačí obyčajný detský šampón.
Občas treba mačke očistiť oči a uši a to preto že nemajú chlpy v ušiach (podľa štandardu nemajú byť), nemajú ani mihalnice. Preto je vhodné túto mačku držať v menej prašnom prostredí.
Každá mačka má rada teplo a doni nie sú výnimkou. Je to čisto izbová mačka a v zimných mesiacoch by asi vonku neprežila. Bežne vykurované byty donom vyhovujú.
Neodporúča sa aby tieto mačky chodili príliš dlho na priame slnko. Je to z dôvodu ich možného spálenia a následných fľakoch na koži (rakovina kože).

Odchov mačiatok

Mačiatka sa rodia bezsrsti alebo mierne osrstené (hlavne na koncových častiach tela), ale u bezsrstej varianty táto srsť čoskoro vypadáva.
Oproti osrsteným mačkám sa mačiatka takmer vždy dokrmujú špeciálnym mliekom určeným pre mačky (na trhu je ich viac druhov).

Varianty

Sú povolené všetky farebné varianty a taktiež je povolené vzájomné kríženie medzi rôznymi farbami.
Čo sa týká bezsrstosti, rozlišujú sa tri varianty: bezsrstá, brush a flock. Brush a flock sú rôzne stupne osrstenia odlišujúce sa dĺžkou a pokrytosťou srsťou.
Štandard plemena podľa FIFE uprednostňuje úplnú bezsrstosť, ale pripúšťa brush a flock.
Sommelonne

Poloha

Obec má rozlohu 10,22 km². Najvyšší bod je položený 230 m n. m. a najnižší bod 165 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Subjekt filozofie

Subjekt filozofie alebo nositeľ filozofie je realizátor filozofovania, tvorca filozofických významových útvarov. Môže byť individuálny (filozof) a skupinový (filozofická škola, pracovisko a pod.)
František Skladaný

Klubový hokej

Odchovanec martinského hokeja od roku 2000 hrával v zámorí v univerzitnej súťaži NCAA za Boston. Bol draftovaný Coloradom Avalanche v roku 2001 v piatom kole, celkovo zo 143. miesta. V sezóne 2003/04 dostal príležitosť v AHL, kde hrával za Hershey Bears (farmu Colorada). V januári 2006 bol povolaný do prvého tímu Avalanche, no šancu nakoniec nedostal. Od sezóny 2006/07 pôsobí v najvyššej českej hokejovej súťaži, hráva za HC Energie Karlovy Vary. V sezóne 2008-09 získal s klubom titul v českej extralige.
Anna Jurčenková

Životopis

Vo svojom rodisku v Prešove absolvovala základnú školu, následne obchodnú akadémiu v Košiciach a Ekonomickú fakultu Technickej univerzity v Košiciach. K basketbalu sa dostala vďaka svojej výške a prvému trénerovi Daňovi. Okrem neho sa na jej basketbalovom raste podieľali tréneri Karnay, Matyáš, Jány a Svitek. Pôsobila v basketbalových kluboch BK Matice slovenskej Prešov, Cassovia Košice a Dobrí anjeli Košice.
Vouillon

Poloha

Obec má rozlohu 14,98 km². Najvyšší bod je položený 171 m n. m. a najnižší bod 142 m n. m.

Obyvateľstvo

Počet obyvateľov obce je 255 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Air Slovakia

Dejiny spoločnosti

Spoločnosť Air Slovakia vznikla 1. júna 1993 pod názvom Air Terrex Slovakia. Prvý let spoločnosti sa uskutočnil 13. júna 1993 na trase Bratislava - Leipzig. Dňa 30. augusta 1994 sa zmenil názov spoločnosti z Air Terrex Slovakia na Air Slovakia. Prvú pravidelnú linku Bratislava - Tel Aviv otvorila spoločnosť 3. januára 1994. Bolo to možné vďaka partnerovi v Tel Avive, ktorý bol ochotný znášať počiatočné straty. V oblasti charterov medzitým narastali výkony. V roku 1993 Air Slovakia odviezla 7 684 cestujúcich, o rok neskôr 22 375, v roku 1995 bolo prepravených 72 107 cestujúcich a v roku 1996 spoločnosť prepravila 77 687 cestujúcich a celkovo za päť rokov 317 851 cestujúcich.

Historické destinácie

Air Slovakia lietala v najsilnejšej letnej sezóne 2009 do týchto destinácií:
Daniel Jessenius

Životopis

Pochádzal zo zemianskej rodiny. Do školy chodil v Jasene, Necpaloch, v Banskej Bystrici a vo Wittenbergu. Po štúdiách zostal žiť v Nemecku. Žil v Drážďanoch a vo Wittenbergu.

Tvorba

Bol plodným autorom príležitostných básní. Písal po nemecky, latinsky a česky. Taktiež prekladal aj nemecké pohrebné piesne, ktoré neskôr prevzal Pavel Jacobei do svojho Funebrála (1740).
Moustoir-Ac

Poloha

Obec má rozlohu 33,92 km². Najvyšší bod je položený 176 m n. m. a najnižší bod 46 m n. m.

Obyvateľstvo

Počet obyvateľov obce je 1 741 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mjanmarsko

Názov krajiny

V júni 1989 barmská vojenská vláda nahradila anglický názov Burma názvom Myanmar. Predstavitelia režimu zdôvodnili svoje rozhodnutie tým, že názov Barma má koloniálny pôvod. OSN a veľa štátov sveta zmenu názvu prijala, opozičné strany a organizácie menšinových národností v Barme ju odmietli ako nezákonnú. Svetové masovokomunikačné prostriedky, odborné a vedecké publikácie nie sú v tejto otázke jednotné. Slovenský záväzný názov krajiny znie Mjanmarsko.
Scott Hartnell

Klubový hokej

V sezóne 2005/06 bol hráčom klubu NHL Nashville Predators. Od júna 2007 je hráčom Philadelphie Flyers.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 17.
Mačka (súhvezdie)

Súhvezdie Mačka (lat. Felis) zaviedol na nebeskú oblohu Jérôme Lalande v roku 1799. Mačka sa na oblohu nedostala náhodou, Lalande bol totiž ich veľký milovník. Súhvezdie vytvoril z hviezd medzi Vývevou a Hydrou. Súhvezdie sa objavilo v Bodeho atlase Uranographia v roku 1801 a v niekoľkých ďalších atlasoch, ale čoskoro sa prestalo používať.
Malaucourt-sur-Seille

Poloha

Obec má rozlohu 7,17 km². Najvyšší bod je položený 276 m n. m. a najnižší bod 191 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valhuon

Poloha

Obec má rozlohu 9,17 km². Najvyšší bod je položený 167 m n. m. a najnižší bod 118 m n. m.

Obyvateľstvo

Počet obyvateľov obce je 580 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gratien (Somme)

Poloha

Obec má rozlohu 6,95 km². Najvyšší bod je položený 113 m n. m. a najnižší bod 48 m n. m.

Obyvateľstvo

Počet obyvateľov obce je 361 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turistická značkovaná trasa číslo 2411

Turistická značkovaná trasa číslo 2411 je krátka modrá trasa v Malých Karpatoch, ktorá spája obec Dubová cez vrch Kukla s Medveďou skalou. Dĺžka trasy je 6,9 km.
Droisy (Eure)

Poloha

Obec má rozlohu 17,49 km². Najvyšší bod je položený 179 m n. m. a najnižší bod 137 m n. m.

Obyvateľstvo

Počet obyvateľov obce je 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vry

Poloha

Obec má rozlohu 15,08 km². Najvyšší bod je položený 349 m n. m. a najnižší bod 228 m n. m.

Obyvateľstvo

Počet obyvateľov obce je 545 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Waldighofen

Poloha

Obec má rozlohu 4,14 km². Najvyšší bod je položený 446 m n. m. a najnižší bod 342 m n. m.

Obyvateľstvo

Počet obyvateľov obce je 1 505 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Iunu

Iunu (ďalšie názvy pozri nižšie) bolo jedno z najstarších miest starovekého Egypta a hlavné mesto 13. egyptského nomu. V staroveku bolo strediskom uctievania slnka, podľa čoho dostalo svoj grécky názov. Dnes je to štvrť Káhiry, ktorá sa volá Al-Mataríja (El-Mataríje).
Villy-le-Pelloux

Poloha

Obec má rozlohu 2,97 km². Najvyšší bod je položený 754 m n. m. a najnižší bod 562 m n. m.

Obyvateľstvo

Počet obyvateľov obce je 877 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Berzé-la-Ville

Poloha

Obec má rozlohu 5,53 km². Najvyšší bod je položený 505 m n. m. a najnižší bod 238 m n. m.

Obyvateľstvo

Počet obyvateľov obce je 528 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stupeň ochrany krytom

Stupeň ochrany krytom alebo krytie alebo skrátene stupeň ochrany alebo nepresne stupeň krytia je odolnosť elektrospotrebiča voči vniknutiu cudzieho telesa či vniknutiu kvapalín. Vyjadruje sa v tzv. IP kóde (IP je z anglického international protection (rating), často interpretované ako ingress protection (rating)) definovanom medzinárodným štandardom IEC, na Slovensku v "STN EN 60529 (33 0330) Stupne ochrany krytom (krytie - IP kód)". Kód tvoria 2 cifry: prvá udáva ochranu pred nebezpečným dotykom a pred vniknutím cudzích predmetov, druhá stupeň krytia pred vniknutím vody. Maximálny možný stupeň krytia je IP69.
Saint-Héand

Poloha

Obec má rozlohu 31,3 km². Najvyšší bod je položený 870 m n. m. a najnižší bod 467 m n. m.

Obyvateľstvo

Počet obyvateľov obce je 3 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Habera a Team - Best Of Tour

Pavol Habera a Team - Best Of Tour bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2008 a zahŕňalo 19 koncertov na Slovensku a v Česku. Po prvýkrát na ňom skupina použila laserovú svetelnú show. Záznam koncertu z turné bol vydaný na CD a DVD nosiči pod názvom Pavol Habera a Team: Best Of Tour Live. Ide o prvé a zatiaľ jediné koncertné DVD skupiny.
Lúky 3

Lúky 3 (staršie: Lúky III) sú lokalita v miestnej časti Lúky v Bratislave-Petržalke.

Poloha

Severnú hranicu tvorí ZŠ Budatínska (vrátane), Znievska 2-12 (vrátane) a Billa (nevrátane), západnú Budatínska ulica, južnú Lietavská ulica a východnú Jantárová cesta.

Vybavenosť

Na Budatínskej ulici 61 je od roku 1983 základná škola Budatínska. Na Znievskej ulici bola v minulosti materská škola, v súčasnosti chátra, na Znievskej 2 je v budove po bývalej MŠ Znievska 2 súkromná ZŠ pre intelektovo nadaných žiakov. Na Lúkach 3 sa nachádza zopár firiem a reštaurácií.
WTA Tour 2009

Sony Ericsson WTA Tour je elitný okruh tenisových turnajov pre profesionálne tenistky, organizovaný WTA. WTA Tour zahŕňa grandslamové turnaje (organizované Medzinárodnou tenisovou federáciou (ITF)), WTA Premier Tournaments, WTA International Tournaments, Fed Cup (organizovaný ITF), Commonwealth Bank Tournament of Champions a Sony Ericsson WTA Tour Championships.

Štatistika

Stav k 23.3.2009
Kostolík

Topografia

Kužeľovitá vyvýšenina v hornej časti Batizovskej doliny (Vyšná Batizovská roveň) oproti Batizovskej próbe, jednej z ciest, ktorá sa používa na zostup z Gerlachu. Nie je prepojený na okolité hrebene. Má dva vrcholy, vyšší je severný. Horolezecky sa okrem hrán využíva západná a juhovýchodná stena, obe asi 100 metrov

Názov

Štít má originálnu kužeľovitú formu. Pripomína gotický kostol. Vyniká v scenérii doliny, nie je napojený na hrebeň, oddelený je od neho len širokou a plytkou Pastrnákovou priehybou. Vyrastá priamo z Bazovskej doliny.

Zaujímavosti

Je spojený s jednou z najznámejších tatranských tragédií, keď na ňom v 4. augusta 1933 zahynul popredný horolezec W. Stanislawski so spolulezcom Witoldom Wojnarom. Obaja horolezci a ich priateľ Justyn T. Wojsznis v ten deň vystúpili na Kačací štít novou cestou v severozápadnej stene. Po výstupe neboli veľmi unavení, a tak sa rozhodli vystúpiť ešte nezlezenou západnou stenou na Kostolík. Wojsznis mal zdravotné problémy, preto s nimi nešiel. Bol pod Sedlom pod Drúkom, keď zo stien Kostolíka počul padajúce skaly. O priateľov sa nebál, veď boli dobrí horolezci. Keď obaja horolezci večer neprišli na Chatu pri Popradskom plese, začali ich kamaráti hľadať. Našli ich pod komínom západnej steny. Oboch spájalo lano. Príčinou tragédie boli padajúce skaly. Presne o tri roky 4. augusta 1936 zdolali Stanislawskeho cestu traja poľskí horolezci Hana Pomorska, Dawid Milechman a Maciej Zajączkowski. Kostolík nie je horolezcami veľmi vyhľadávaný. Vedie naň viacero ciest. Ich zlezenie trvá približne pol hodinu.

Výstupy

Prví na ňom stáli 29. júla 1905 Janusz Chmielowski a Jęndrzej Marusarz Jarząbek, zakopanský goral, tesár, populárny horský vodca. Vystupovali z Pastrnákovej priehyby. Prvý zimný výstup urobili po rovnakej ceste 18. február a 1912 Julius Andreas Hefty a viedenský alpinista a maliar Siegfried Neumann.
Marpéssa (dcéra Euéna)

Marpéssa (starogr. Μάρπησσα – Marpéssa, latinsky Marpessa) bola v gréckej mytológii dcéra aitolského kráľa Euéna a jeho manželky Euény.
Vydala sa za siláka Ida, syna messénského kráľa Afarea. Idas však ešte skôr musel o ňu zviesť súboj s jej otcom v pretekoch konských záprahov. Ak by bol v pretekoch prehral, prišiel by o hlavu. To sa ale nestalo, lebo Idov otec boh morí Poseidón mu daroval okrídlený voz a s ním súťaž vyhral. Kráľ Euénos nezniesol to pokorenie, zabil svoje kone a potom aj sám seba.
Druhý súboj o manželku zviedol Idas s bohom Apollónom, ktorý o Marpéssu tiež usiloval. Boj to bol ťažký a keď sa už zdalo, že Apollón nevydrží so silami, vstúpil do toho Zeus, súboj zastavil a rozhodol, že nech si Marpéssa sama vyberie manžela. Marpéssa dala prednosť Idovi, lebo sa ako smrteľný človek nebál o ňu zviesť boj ani s bohom.
Jej manželstvo však nemalo dlhé trvanie. Idas zahynul pri spore o ukradnutý dobytok s bratrancami Kastorom a Polydeukom. Keď Idas zabil Kastora a chystal sa zabiť aj Polydeuka syna boha Dia, Zeus zasiahol a zabil Ida bleskom.
V manželstve Ida a Marpéssy sa narodila dcéra Kleopatra, ktorá sa neskôr stala ženou kalydónského hrdinu Meleagra. Ten však z vôle bohýň osudu Moir zomrel tiež mladý a mýty hovoria, že potom vlastnou rukou zomrela aj jeho manželka a matka.
Doug Corcoran

Životopis

Pochádza z Brookfieldu v štáte Illinois. Ako chlapec sa učil hrať na klavíri, študoval na strednej škole Riverside-Brookfield, ktorú absolvoval v roku 2000 a neskôr promoval s hrou na trúbku na Hudobnej univerzite v štáte Indiana. V okolí Chicaga, kde je aktívny v žánroch blues a roots takmer dve desaťročia, je známy ako klavirista a trúbkár. Ale asi pred piatimi rokmi, s pomocou rodáka z Windy City Jimmyho Suttona, sa začala spolupráca s JD McPhersonom. Od tej doby Corcoran nahráva a cestuje po svete so spevákom a skladateľom pochádzajúcim z mesta Tulse, ktorý sa niekedy označuje ako „The Future Of Rockabilly“. Jeho masívny tenorový saxofón opevnil je skladby ako „Mother of Lies“ a „It’s All Over But the Shouting“ na McPhersonovom albume z roku 2015, Let the Good Times Roll. V roku 2017, na albume Undivided Heart & Soul, hral takmer výlučne na gitaru.
Dňa 26. decembra 2018 sa zasnúbil s Amandou Devittovou.
Miloš Uher

Život

Koncom roku 1939 sa pokúsil utiecť cez Maďarsko do Juhoslávie, bol však zatknutý a 3 mesiace väznený v Budapešti. Po návrate sa zapojil do protifašistického hnutia v Myjave. Udržiaval spojenie s utečencami zo zajateckých a koncentračných táborov. Roku 1943 založil spolu s V. Medvedevom sovietsko-česko-slovenskú partizánsku skupinu. Onedlho nadviazal spojenie s pionierskym (ženijným) práporom v Novom Meste nad Váhom, odkiaľ získal zbrane. V deň vypuknutia Slovenského národného povstania 29. augusta 1944 túto jednotku v Lubine vyzbrojil. Od septembra 1944 velil oddielu Hurban 2. československej partizánskej brigády J.V. Stalina. 27. februára 1945 bola táto jednotka v Cetune napadnutá oddielom Abwehrgruppe 218-Edelweiss a POHG. Padlo aj najmenej 15 partizánov, medzi nimi aj Miloš Uher.
Na vrchu Roh neďaleko jeho rodiska Lubiny, mu po vojne vybudovali pomník.

Ocenenie

Je po ňom pomenovaná ulica v Bratislave v mestskej časti Nové Mesto, v Košiciach v mestskej časti Západ (Terasa) a v Poprade v mestskej časti Juh III, v Martine v mestskej časti Stráne, taktiež  v  Novom  Meste nad Váhom, na Myjave aj v Dolnom Kubíne.
In memoriam vyznamenaný Radom SNP I. triedy a Radom červenej hviezdy.
Revolučné národné zhromaždenie

Revolučné národné zhromaždenie alebo Národné zhromaždenie česko-slovenské alebo Dočasné národné zhromaždenie bol najvyšší zastupiteľský a zákonodárny orgán v období vzniku Česko-Slovenska. Vznikol 14. novembra 1918 z Národného výboru česko-slovenského. Pôvodne mal 254 členov, ale do marca 1919 sa ich počet zvýšil na 269 (ďalšie miesta boli uvoľnené pre poslancov za Podkarpatskú Rus a pre reprezentantov česko-slovenských légií). Prvé slávnostné zasadanie zvolilo za prezidenta republiky Tomáša Garrigue Masaryka a vymenovalo vládu, ktorej predsedom sa stal Karel Kramář. Činnosť Revolučného národného zhromaždenia bola ukončená v roku 1920 voľbami do Národného zhromaždenia.
Prvým predsedom Revolučného národného zhromaždenia bol novinár a sociálno-demokratický politik František Tomášek.

Zloženie Revolučného národného zhromaždenia

Revolučné národné zhromaždenie vzniklo z Národného výboru česko-slovenského jeho rozšírením podľa tzv. Švehlovho kľúča na základe výsledkov volieb do ríšskej rady roku 1911. Pôvodne malo 256 členov, ale v marci 1919 bol ústavným zákonom ich počet zvýšený na 270 (ďalšie miesta boli uvoľnené najmä pre poslancov za Slovensko, kde bolo nutné efektívnejšie bojovať proti právnemu dualizmu - na Slovensku platili staré uhorské predpisy, v ostatných krajinách predpisy rakúske). V parlamente zasadali len poslanci českej a slovenskej národnosti (nemecká a maďarská menšina zastúpená nebola, rovnako ako Podkarpatská Rus, ktorej štátoprávny pomer k Česko-Slovensku ešte nebol doriešený).
Podrobnejšie informácie nájdete v článku Zoznam členov Revolučného národného zhromaždenia
Orava (rieka)

Chránený areál rieka Orava

Celý tok rieky Orava bol v roku 1997 vyhlásená za chránený areál s rozlohou 4 417 463 m² a so 4. stupňom ochrany. Predmetom ochrany je komplex zachovalých riečnych ekosystémov s funkciou biokoridoru nadregionálneho významu s bohatým druhovým zastúpením fauny a flóry a biotopov mnohých chránených, vzácnych a ohrozených druhov organizmov.
Saint-Denis-du-Pin

Poloha

Obec má rozlohu 19,16 km². Najvyšší bod je položený 109 m n. m. a najnižší bod 26 m n. m.

Obyvateľstvo

Počet obyvateľov obce je 728 (2009).
Nasledujúci graf zobrazuje vývoj počtu obyvateľov v obci.
Zdroje: INSEE